ZÜRICH. Täna kell 11:15 Eesti aja järgi toimus Šveitsi Sõltumatus Instituudis võimas plahvatus. Õnnetus juhtus katse käigus, mille eesmärk oli välja uurida L'Oreal Revitalift näokreemi mõju nahale. "See oli kohutav," kirjeldas plahvatust pealt näinud teadlane. "Kõik kohad olid kreemi täis!" Uurimisgrupi juht, vanemteadur Ariel Beriel kommenteeris: "Plahvatuse põhjuste uurimiseks on moodustatud komisjon. Kahtlustame, et süüdi oli HydraFresh aktiivniisutus, mis sisaldab intelligentseid molekule. Mis täpselt toimus, veel ei tea." Naabruses asuva põhikooli kehalise kasvatuse õpetaja Mattja Robaspu nägi plahvatust pealt: "Järsku käis valju mürin, vaatasin hääle suunas ja nägin taeva poole tõusmas mitmekümne meetri kõrgust kreemisammast. Viisin lapsed ruttu kooli keldrisse varjule."
Šveitsi Sõltumatu Instituut on Zürichis asuv teadusasutus, mille täpsem olemus on ebaselge. Väidetavalt on instituut nii sõltumatu, et keegi ei tea selle olemasolust ega rahastusest midagi.
Associated Dress